# Olasz nyelv

# Helyi tanterv tanterv az olasz, mint 2. idegen nyelv oktatásához 9-12.évfolyam, heti 3 óra

**9-10. évfolyam**

**Célok és feladatok**

A korszerű idegennyelv-oktatás elsődleges célja – a második élő idegen nyelvből is – a tanuló nyelvi cselekvőképességének kiterjesztése. Nyelvtudása segítse, hogy személyes és szakmai életében egyéni céljait elérhesse, saját gondolatait kifejezhesse, és mind valódi mind pedig digitális térben idegen nyelven ismereteket szerezzen, valamint kommunikáljon. A második idegen nyelv tanításánál is törekedni kell arra, hogy a tanuló megismerje és használja a kommunikációs kompetencia tágabb összefüggéseit: a nyelvi elemek, a jel- és szabályrendszerek, valamint a nyelvhasználati stílusok és regiszterek társadalmilag elfogadott változatait.

A második élő idegen nyelv esetén a nevelési-oktatási szakasz fő célkitűzése az alapfokú, felhasználóképes nyelvtudás megszerzése, amelyben az iskolai nyelvtanításon túl fontos szerepet játszanak a digitális eszközök, az internet, és a nyelvórákon kívüli nyelvtanulási lehetőségek (idegen nyelvű filmek, könnyített olvasmányok, e-mail levelezés, idegen nyelvű színi előadások, internetes kutatási feladatok stb.). Mindezek feltételezik és fejlesztik az aktív, önálló tanulói magatartást, melynek kialakítása és megalapozása a nyelvórák egyik fontos feladata.

Fontos szerepet játszik a nyelvtanulás iránti motiváció fenntartása és erősítése, ugyanakkor egyre inkább középpontba kerül a valós élethelyzetekben, valamint a pályaválasztás és a továbbtanulás során felhasználható nyelvtudás és a nyelvi tudatosság.

**A tanítás során kiemelt kompetenciák**

**A digitális kompetencia:** Az idegen nyelvek tanulása során a tanuló úgy használja a digitális eszközöket, forrásokat és mobiltelefonos applikációkat, hogy a célnyelv jellemző kifejezéseit és pragmatikáját megfelelően alkalmazza, valamint saját fejlődését és tanulását támogassa. Ezzel lehetővé válik az idegen nyelvű szövegalkotás, szövegértés és nyelvi interakciók fejlesztése digitális felületeken és eszközök használatával.

**A kommunikációs kompetencia:** A nyelvórai tevékenységek képessé teszik a tanulót arra, hogy az élő idegen nyelven árnyaltan fejezze ki, objektíven támassza alá, szemléltesse gondolatait, hallgassa meg társait, társaival közösen hozzon döntéseket, formáljon véleményt, információt és tudást osszon meg. Képekre, ábrákra, hanganyagokra, szövegekre idegen nyelven utal, azokra vonatkozóan véleményt fogalmaz meg és állást foglal, s ezeket felhasználva, párban vagy csoportban, további kommunikációs feladatokat old meg. Nyelvtudását személyes és online nyelvi érintkezésben kapcsolatépítésre használja fel.

**A személyes és társas kompetencia:** A társas kompetenciák fejlődéséhez hozzájárulnak a nyelvórákon gyakran párban vagy csoportban végzett feladatok, valamint egyéb, kooperáción alapuló tanulási tevékenységek is, melyek során fejlődik együttműködési készsége, kitartása, cél- és feladattudata. A nyelvtudás növeli a tanulók önbizalmát, önbecsülését, valamint fejleszti más nemzetek tagjaihoz, kultúrájához és az idegen, ismeretlen világokhoz való viszonyát.

**A kreatív alkotás, önkifejezés és kulturális tudatosság kompetenciája:** Az idegen nyelv tanulása során a tanuló nyitottá válik a saját országa, nemzete és más népek történelmére, kultúrája közötti eltérésekre, elfogadja a különbségeket, magabiztosságát az anyanyelvi kötődés és az a mérlegelő, toleráns gondolkodásmód határozza meg, amely teret ad a kreatív, alkotó jellegű önkifejezésnek. A korszerű nyelvtanítás szükségszerűen magában foglalja a tanuló életkorának megfelelő alkotó tevékenységeket és az alkotással kapcsolatos tartalmakat.

**Módszerek**

Az idegennyelv-tanítás tevékenység- és tanulóközpontú, vagyis a tanuló számára olyan életkorának, illetve érdeklődésének megfelelő szituációkat teremt, amelyekben a nyelvet eszközként hatékonyan használja, a nyelvi funkciókat kommunikációs szándékának megfelelően alkalmazza és birtokában van a megfelelő szókincsnek.

Fontos a nyelvoktatásban az interdiszciplináris, azaz a tantárgyak között átívelő szemlélet, mely épít a más tantárgyak keretében szerzett előzetes tudásra, képes új kapcsolódási pontok kialakítására, az idegen nyelven megszerzett ismeretekkel pedig gazdagítja más tantárgyak tanulását. Projektfeladatok, információgyűjtés a szaktantárgyhoz, internetes kutatómunka, mind-mind történhet idegen nyelven is, felkészítve a tanulót a munka világában zajló információcserére.

Az interdiszciplináris szemlélet mellett a második idegen nyelv tanítása-tanulása szervesen épít az anyanyelvi ismeretekre és az első idegen nyelv tanulása során megszerzett stratégiák alkalmazására, valamint a nyelvek közötti hasonlóságokra és különbségekre.

A hosszútávon fenntartható nyelvi fejlődés érdekében a középiskolában kiemelten fontos, hogy a tanórán kívüli nyelvhasználati és nyelvtanulási tevékenységekre is építsünk.

A nyelvtanuló aktív, önálló, önszabályozó nyelvtanulóvá válása elengedhetetlen feltétele az élethosszig tartó tanulás megalapozásának is. Fejlesztéséhez a második idegen nyelv tanulása során szükség van a már az első idegen nyelv kapcsán megismert tanulási stratégiák további alkalmazására és fejlesztésére, az önálló tanulás megtapasztalásában való útmutatásra, valamint az önértékelés és a társértékelés alkalmainak folyamatos megteremtésére.

Fontosak a kooperatív módszerek, valamint a projektmunka, amelyek fejlesztik a tevékenység-központú tervezést, a probléma- és folyamatközpontú gondolkodást és általában a célnyelven folytatott kommunikációt. Az oktatói munka tervezése során fontos szerepet kapnak az egyéni tanulási sajátosságok és igények is.

A nyelvtanítás folyamatában feltétlenül szükséges, hogy a tanuló a digitális tartalmak feldolgozásához segítséget kapjon. Az iskolai és az otthon elvégzendő feladatoknak köszönhetően a diák egyre inkább képes arra, hogy digitális eszközökön keresztül is megértsen és létrehozzon szöveget, valamint interakciót folytasson és tartalmat közvetítsen idegen nyelven.

A második élő idegen nyelvi órák során, valamint az iskolán kívüli célnyelvi tevékenységek által a nyelvtanuló részesévé válhat egy újabb kultúrának, kapcsolatot teremthet a célnyelven beszélőkkel, ilyen módon a saját és más kultúrákkal szembeni tudatossága fejlődik. Az ismeretszerzésben segíthetnek a célnyelvi országokról szóló olvasmányok vagy filmek, vagy a rendszeres idegen nyelvi projekt feladatok, melyet a tanuló akár egyénileg, akár csoportosan készíthet el. Mindezek révén a nyelvtanuló a nevelési-oktatási szakasz végére képes saját nemzeti sajátosságait és értékeit a célnyelven közvetíteni.

A nyelvtanulásban a valódi kommunikációs szituációknak és a valós nyelvi cselekvéseknek az alapja az idegen nyelvű autentikus szöveg, mely a nyelvtanuló számára mind tartalmi, mind pedig nyelvi és kognitív szempontból is releváns. A jól megválasztott, megbízható tananyag nagy segítség tanárnak és tanulónak egyaránt, és a tanulási folyamat sikeressége szempontjából meghatározó lehet. A nevelési-oktatási szakasz egyik legfontosabb célja a szövegkompetencia, azaz a szövegekkel való munka tudatos fejlesztése. A nyelvtanulónak képessé kell válnia arra, hogy a szövegeket megértse, hasonlókat létre tudjon hozni, és azokból kinyert információkat fel tudja használni saját céljainak megvalósítására. Hangsúlyos szerepe van emellett a nyelvi eszközök funkcionalitásának, melyek nem különálló egységekként, hanem kontextusba ágyazva jelennek meg. Ennek értelmében a nyelvtanulót képessé kell tenni arra, hogy a szövegértés és a szövegalkotás során a nyelvi eszközök szövegben betöltött funkcióját tudatosan kezelje, valamint szövegösszetartó és figyelemvezető eszközöket használjon.

A motiváció fenntartása és erősítése érdekében a nyelvórát a pozitív, stresszmentes, jó hangulatú tanulási környezet jellemzi, amelyben a tanuló életkori sajátosságainak megfelelő, érdekes, nyelvi és kognitív szempontból is kihívást jelentő feladatokat old meg. A változatos munkaformák, a projektmunkák, a kooperatív tanulási technikák alkalmazása, valamint az irányító tanári és a társak visszajelzései, a különféle értékelési formák a második idegen nyelv esetében is segítik a tanulót abban, hogy továbbra is szívesen és örömmel vegyen részt a tanórai feladatokban. Önbizalma így erősödhet, nyitott és motivált marad nyelvtudása hosszú távú fejlesztésére. A nevelési-oktatási szakasz végére magabiztossá válik, szívesen használja nyelvtudását, és egyúttal egyre inkább tudatos nyelvhasználó is lesz, aki képes saját hibáit észrevenni, valamint saját és társai haladását értékelni.

A nyelvi tartalmak és eszközök átadása az első nyelvhez hasonlóan kontextusba ágyazottan, szövegek alapján, konkrét beszédhelyzetekben, akár nonverbális és/vagy vizuális elemekkel megsegítve történik. A használható nyelvtudás és a valós kommunikáció elsajátítása érdekében továbbra is integráltan kell fejleszteni a nyelvi és nem nyelvi készségeket.

## 9–10. évfolyam

Ennek a nevelési-oktatási szakasznak az a fő célja, hogy a tanuló megismerkedjen az olasz nyelv alapvető szerkezeteivel, alapszókincsével, és fejleszthesse kommunikációs képességeit. Ebben a szakaszban is fontos, hogy a nyelvtanulás az idegen nyelvi tartalmakon keresztül ébressze fel a tanulóban a világ megismerésének igényét, az ismeretek, a tudás átadásának lehetőségét, a kreatív, felelősségteljes gondolkodást, az önkifejezési vágyat, a nemzeti és az interkulturális tudatosságot, valamint a digitális kompetenciák kialakítását.

A nyelvóráknak segíteniük kell a tanulót abban, hogy az olasz nyelvet is egyre inkább személyes érdeklődéséhez kapcsolódó, valós kommunikációs helyzetekben is használhassa.

Az egyre összetettebbé váló tartalmak megértésének, elsajátításának és használatának érdekében a diák sokféle, érdekes, kihívást jelentő feladatot old meg a nyelvórákon. A változatos munkaformák lehetőséget biztosítanak arra, hogy együtt dolgozzon társaival, például projektmunkákban, kiselőadásokban, vitafórumokon és ezek során használja kreativitását, problémamegoldó gondolkodását, illetve, hogy kifejtse véleményét hagyományos és digitális csatornákon keresztül is. Különösen fontos az irányító tanár támogató visszajelzése, és az a többféle értékelési forma, melyek által segítséget és mintát kap önmaga és társai értékeléséhez, megtanulja saját és mások hibáit felismerni és azokat kijavítani.

A KERETTANTERV NYELVI ÉS TARTALMI ELEMEI

Nyelvi funkciók

* köszönési formák (üdvözlés és elköszönés) értelmezése és kifejezése
* személyre vonatkozó információkérés, információadás
* információkérés/adás
* dolgok, személyek megnevezése, rövid/egyszerű jellemzése
* főbb ünnepekhez kapcsolódó szófordulatok
* köszönet kifejezése
* köszönetre történő reakció megfogalmazása
* megszólítás kifejezése és arra reagálás
* telefon felvétele, telefonon való bemutatkozás
* bemutatkozás megfogalmazása
* hogylét iránti érdeklődés
* hogylét iránti érdeklődésre történő reakció kifejezése
* bocsánatkérés értelmezése és annak kifejezése
* bocsánatkérésre történő reakció megfogalmazása
* jókívánságok kifejezése, reakció megfogalmazása
* megszólítás és elköszönés kifejezése írott, személyes szövegben, pl. baráti levélben és e-mailben
* véleménykérés és arra reagálás
* tetszés, illetve nem tetszés kifejezése
* igenlő vagy nemleges válasz kifejezése
* tudás, illetve nem tudás kifejezése
* akarat, kívánság kifejezése
* kínálás és arra reagálás
* alapvető érzések kifejezése
* dicséret, kritika kifejezése öröm, sajnálkozás, bánat kifejezése
* elégedettség/elégedetlenség kifejezése
* csodálkozás kifejezése
* kérés és arra reagálás javaslat és arra reagálás
* meghívás és arra reagálás
* nem értés megfogalmazása
* nem értés, magyarázatkérés, magyarázat értésének ellenőrzése
* betűzés kérése, betűzés
* visszakérdezés kifejezése nem értés esetén
* felkérés hangosabb, lassúbb beszédre
* valaki igazának az elismerése és el nem ismerése
* egymást követő események leírása
* utasítások értelmezése és azokra történő reakció kifejezése

Nyelvi elemek, struktúrák

* cselekvés, történés, létezés kifejezése jelen időben
* cselekvés, történés, létezés kifejezése múlt időben
* cselekvés, történés, létezés kifejezése jövő időben
* felszólító mód: egyszerű felszólítások tegeződésben
* birtoklás kifejezése: birtokos névmások
* mennyiségi viszonyok: egyes és többes szám számok, sorszámok, megszámlálható főnevek megszámlálhatatlan főnevek
* minőségi viszonyok: melléknevek fokozása
* térbeli viszonyok: prepozíciók, helyhatározók
* időbeli viszonyok: gyakoriság, dátumok/időpontok; időtartam
* modalitás, modális igék
* szövegösszetartó eszközök: mutató névmások, kötőszavak, névmáso

A témakörök áttekintő táblázata:

|  |  |
| --- | --- |
| **Témakör neve** | **Javasolt óraszám** |
| Személyes adatok, család életmód | 40 |
| Szűkebb és tágabb környezetünk | 20 |
| Iskola | 30 |
| Utazás, szabadidő | 10 |
| Közösségi élet | 10 |
| Az olasz nyelv tanulása | 30 |
| Az olasz kultúra | 20 |
| Tanulás, együttműködés másokkal | 15 |
| Kooperatív élet | 9 |
| Szórakozás | 10 |
| Az ismeretszerzés formái | 10 |
| **Összes óraszám:** | 204 |

1. **Személyes adatok, család, életmód**

Javasolt óraszám: **40 óra**

* elmesél rövid, személyes történetet egyszerű nyelvi eszközökkel, önállóan, a cselekményt lineárisan összefűzve;
* rövid, egyszerű, összefüggő szövegeket ír a tanult nyelvi szerkezetek felhasználásával az ismert szövegtípusokban, az adott tématartományban;
* értelmez életkorának megfelelő nyelvi helyzeteket hallott szöveg alapján;
* kommunikációt kezdeményez egyszerű hétköznapi témában, a beszélgetést követi, egyszerű nyelvi eszközökkel fenntartja és lezárja;
* az életkorának megfelelő mindennapi helyzetekben a tanult nyelvi eszközökkel megfogalmazott kérdéseket tesz fel és válaszol a hozzá intézett kérdésekre;
* üzeneteket ír;
* megoszt alapvető személyes információkat magáról egyszerű nyelvi elemekkel;
* kifejez tetszést, nem tetszést, akaratot, kívánságot, tudást és nem tudást, szándékot;
* kifejez alapvető érzéseket, például örömöt, sajnálkozást, bánatot, elégedettséget, elégedetlenséget;
* ismerős és gyakori alapvető helyzetekben, akár telefonon vagy digitális csatornákon is, többnyire helyesen és érthetően fejezi ki magát az ismert nyelvi eszközök segítségével.

### **Fejlesztendő nyelviismeretek**

* A témakörre jellemző résztvevőkre vonatkozó szókincs ismerete célnyelven
* A témakörre jellemző helyszínekre vonatkozó szókincs ismerete célnyelven
* A témakörre jellemző tárgyakra vonatkozó szókincs ismerete célnyelven
* A témakörre jellemző eseményekre vonatkozó szókincs ismerete célnyelven
* A témakörre jellemző tevékenységekre vonatkozó szókincs ismerete célnyelven
* A témakörre jellemző alapvető fogalmakra vonatkozó szókincs ismerete célnyelven: kapcsolódó alapszintű kifejezés, állandósult szókapcsolat ismerete
* Személyes környezethez tartozó egyszerű információk átadása egyszerű nyelvi elemekkel
* Életkornak és nyelvi szintnek megfelelő mindennapi nyelvi funkciók használata
* Alapvető érzések begyakorolt állandósult nyelvi fordulatok segítségével történő átadása.

### tevékenységek:

* projektmunka egyénileg (PPT):
  + családfa készítése képekkel és annak szóbeli bemutatása
  + a lakóhely és környezetének bemutatása
  + a legjobb barát, barátnő bemutatása
* projektmunka csoportban:
  + (plakát készítése): Mit teszünk környezetünk védelme érdekében?
  + otthon
  + az iskolában
  + a lakóhelyünkön
* ismerkedés az olasz ünnepekkel film segítségével
* szóbeli mini-prezentációk: ‘Napirendem’+ családtagjaim napirendje, szabadidő
* kérdőívek megalkotása, kitöltése, illetve írásbeli/szóbeli összegzése:
  + ‘Különóráink és hobbijaink’ (időpont, helyszín stb.)
* internetes kutatás
* Szerepjátékok:
  + Interjú egy híres emberrel az életéről és családjáról
  + Ismerkedés az új osztálytársakkal – kérdések és feleletek

1. **Szűkebb és tágabb környezetünk**

Javasolt óraszám: **20 óra**

* rövid, egyszerű, összefüggő szövegeket ír a tanult nyelvi szerkezetek felhasználásával az ismert szövegtípusokban, az adott tématartományban;
* értelmez életkorának megfelelő nyelvi helyzeteket hallott szöveg alapján;
* az életkorának megfelelő mindennapi helyzetekben a tanult nyelvi eszközökkel megfogalmazott kérdéseket tesz fel és válaszol a hozzá intézett kérdésekre;
* üzeneteket ír;
* ismerős és gyakori alapvető helyzetekben, akár telefonon vagy digitális csatornákon is, többnyire helyesen és érthetően fejezi ki magát az ismert nyelvi eszközök segítségével.

### **Fejlesztési feladatok és ismeretek**

* A témakörre jellemző résztvevőkre vonatkozó szókincs ismerete célnyelven
* A témakörre jellemző helyszínekre vonatkozó szókincs ismerete célnyelven
* A témakörre jellemző eseményekre vonatkozó szókincs ismerete célnyelven
* A témakörre jellemző tevékenységekre vonatkozó szókincs ismerete célnyelven
* A témakörre jellemző fogalmakra vonatkozó szókincs ismerete célnyelven
* Közvetlen környezethez tartozó egyszerű információk átadása egyszerű nyelvi elemekkel
* Életkornak és nyelvi szintnek megfelelő mindennapi nyelvi funkciók használata.

### Javasolt tevékenységek:

* projektmunka egyénileg, (prezentáció készítése képekkel és annak szóbeli bemutatása)
  + magyarországi állatkertek és lakóik
  + az árvizek pusztításai Magyarországon és a világban
  + lakóhelyem, környezetem
* internetes kutatás – szófelhő
  + milyen állatok élnek Itáliában?
  + hol van a legtöbb földrengés és működő vulkán a világban?
* az időjárás különbségei Itáliában és Magyarországon
* játék
  + állat barkochba
  + kvíz/keresztrejtvény

1. **Iskola**

Javasolt óraszám: **30 óra**

* megérti a szintjének megfelelő, nonverbális vagy vizuális eszközökkel támogatott célnyelvi óravezetést és utasításokat, kérdéseket;
* felkészülést követően röviden, összefüggően beszél az adott tématartományhoz tartozó témákban;
* képet jellemez röviden, ismert nyelvi fordulatok segítségével, segítő tanári kérdések alapján;
* változatos, kognitív kihívást jelentő szóbeli és írásbeli feladatokat old meg önállóan vagy kooperatív munkaformában, a tanult nyelvi eszközökkel, szükség szerint tanári segítséggel;
* értelmezi az életkorának és nyelvi szintjének megfelelő, egyszerű hangzószövegben a tanult nyelvi elemeket;
* alkalmazza az életkorának és nyelvi szintjének megfelelő hangzó szöveget a változatos nyelvórai tevékenységek és a feladatmegoldás során;
* alkalmazza az életkorának és nyelvi szintjének megfelelő írott, nyomtatott vagy digitális alapú szöveget a változatos nyelvórai tevékenységek és feladatmegoldás során;
* egyszerű mondatokat összekapcsolva mond el egymást követő eseményekből álló történetet, vagy leírást ad valamilyen témáról;
* nem értés esetén a meg nem értett kulcsszavak/fordulatok ismétlését vagy betűzését kéri;
* a tanórán bekapcsolódik az interakciót igénylő nyelvi tevékenységekbe, abban társaival közösen vesz részt, a begyakorolt nyelvi elemeket tanári segítséggel a tevékenység céljainak megfelelően alkalmazza;
* részt vesz egyszerű szövegértést igénylő nyelvórai tevékenységekben;
* részt vesz egyszerű szövegalkotást igénylő nyelvórai tevékenységekben.

### **Fejlesztési feladatok és ismeretek**

* A témakörre jellemző résztvevőkre vonatkozó szókincs ismerete célnyelven
* A témakörre jellemző helyszínekre vonatkozó szókincs ismerete célnyelven
* A témakörre jellemző tárgyakra vonatkozó szókincs ismerete célnyelven
* A témakörre jellemző eseményekre vonatkozó szókincs ismerete célnyelven
* A témakörre jellemző tevékenységekre vonatkozó szókincs ismerete célnyelven
* A témakörre jellemző fogalmakra vonatkozó szókincs ismerete célnyelven
* Részvétel tanórai nyelvi fejlesztő tevékenységekben
* Tanult elemek felhasználása a nyelvi célok elérésére
* Életkornak és nyelvi szintnek megfelelő írott és hangzó szöveg felhasználása a nyelvi fejlesztő tevékenységek során.

**Javasolt tevékenységek:**

* projektmunka: - egyéni vagy csoportos
  + iskolai szokások, napirend, órarend
  + iskolai szabályok
  + iskolai öltözködés Magyarországon és a célnyelvi országokban
  + tantárgyak összehasonlítása a két országban, iskolai időbeosztás összehasonlítása, tanórán kívüli tevékenységek összehasonlítása
* kérdőív készítése:
  + kedvenc tantárgyak, ki miben érzi jónak / kevésbé jónak magát – szóbeli összesítés
* kutatómunka: szótanulási stratégiák – a különböző módszerek bemutatása
* csoportos feladat:
  + szókártyákból mondatalkotás – melyik csoport tudja az összes kártyáját felhasználni?
  + mi mindent csinál az ideális nyelvtanuló idegen nyelven?

1. **Szabadidő, utazás**

Javasolt óraszám: **10 óra**

* értelmez életkorának megfelelő nyelvi helyzeteket hallott szöveg alapján;
* az életkorának megfelelő mindennapi helyzetekben a tanult nyelvi eszközökkel megfogalmazott kérdéseket tesz fel és válaszol a hozzá intézett kérdésekre;
* papíralapú vagy IKT-eszközökkel segített írott projektmunkát készít önállóan/kooperatív munkaformában.

### **Fejlesztési feladatok és ismeretek**

* A témakörre jellemző résztvevőkre vonatkozó szókincs ismerete célnyelven
* A témakörre jellemző helyszínekre vonatkozó szókincs ismerete célnyelven
* A témakörre jellemző tárgyakra vonatkozó szókincs ismerete célnyelven
* A témakörre jellemző eseményekre vonatkozó szókincs ismerete célnyelven
* A témakörre jellemző tevékenységekre vonatkozó szókincs ismerete célnyelven
* A témakörre jellemző fogalmakra vonatkozó szókincs ismerete célnyelven
* Az utazás és turizmus tématartományhoz tartozó egyszerű információk átadása
* Interakció az utazás és turizmus tématartományban.

### Javasolt tevékenységek:

* projektmunka egyénileg, (prezentáció készítése képekkel és annak szóbeli bemutatása)
  + Itáliai látnivalók, nevezetességek
  + Magyarország híres látnivalói
  + Lakóhelyem nevezetességei
* Projektmunka csoportosan
  + egy osztálykirándulás megtervezése
  + fontos célnyelvi országbeli turisztikai események, fesztiválok
* Internetes kutatómunka
  + útvonalterv Itáliába, milyen országokon, városokon kell átutazni?
  + különleges közlekedési eszközök a nagyvilágban – képekkel
  + különleges szállodák/szállások
* Szerepjátékok
  + idegenvezető – izgága, kérdésekkel teli csoport

szállodai recepciós - igényes vagy ’akadékoskodó’ vendég

1. **Közösségi élet**

Javasolt óraszám: **10 óra**

* találkozik az érdeklődésének megfelelő, akár autentikus szövegekkel elektronikus/digitális csatornákon, tanórán kívül is.

### **Fejlesztési feladatok és ismeretek**

* A témakörre jellemző résztvevőkre vonatkozó szókincs ismerete célnyelven
* A témakörre jellemző helyszínekre vonatkozó szókincs ismerete célnyelven
* A témakörre jellemző tárgyakra vonatkozó szókincs ismerete célnyelven
* A témakörre jellemző eseményekre vonatkozó szókincs ismerete célnyelven
* A témakörre jellemző tevékenységekre vonatkozó szókincs ismerete célnyelven
* A témakörre jellemző fogalmakra vonatkozó szókincs ismerete célnyelven
* A közéleti tématartományhoz tartozó egyszerű információk értelmezése.

**javasolt tevékenységek:**

* szerepjátékok – csapatversenyben: Melyik a legjobb jelenet?
  + gyors étteremben
  + utazási irodában
  + utcán: útbaigazítás kérése és adása
  + helyi látványosságok bemutatása
* prospektus, reklám készítése - (étterem, mozi, színház, látványosság)
* ismerkedés a reklámok világával: színek, logók, üzenetek
* internetes kutatómunka
  + a célnyelvi országok és hazánk számokban - rövid bemutatók
  + kvíz játék a célnyelvi országokról és hazánkról
* Vitafórum:
  + városi és vidéki élet, ki hogyan érvel?
* kérdőív készítése, kitöltése, kiértékelése:
  + a legkedveltebb szabadidős tevékenységek a csoportban, (tv, olvasás, internet, közösségi média, tánc, sport stb.), és miért?

1. **Az olasz nyelv tanulása**

Javasolt óraszám: **30 óra**

* ismeri a célnyelv főbb jellemzőit;
* értelmezi és használja az idegen nyelvű írott, olvasott és hallott tartalmakat a tanórán kívül is;
* követi a célnyelvi normához illeszkedő kiejtést és intonációt a tanult nyelvi elemekben;
* alkalmazza a tanult nyelvi funkciókat társalgás megkezdéséhez, fenntartásához és befejezéséhez;
* digitális eszközöket és felületeket is használ nyelvtudása fejlesztésére;
* nyelvtanulási céljainak eléréséhez társaival párban és csoportban együttműködik;
* nyelvi haladását többnyire fel tudja mérni.

### **Fejlesztési feladatok és ismeretek**

* A témakörre jellemző fogalmakra vonatkozó szókincs ismerete célnyelven
* Az anyanyelv és a célnyelv közötti legalapvetőbb kiejtésbeli /helyesírási különbségek felismerése
* A célnyelvre jellemző standardhoz közelítő kiejtés használata
* Az idegen nyelvű írott, olvasott és hallott tartalmak felismerése, akár a tanórán kívül is, digitális csatornákon is
* Alapszintű nyelvtanulási és nyelvhasználati stratégiák használata.

JAVASOLT TEVÉKENYSÉGEK:

* tanulásmódszertan tudatosan: szótanulási technikák
* Nyelvtanulási típusok, stratégiák feltérképezése kérdőívvel
* közös popzenehallgatás, a szöveg egyszerű feldolgozása feladatlappal
* filmnézés a célnyelven
  + a film egy-két jelenetéhez hangalámondás, feliratozás készítése
  + a film egy-két jelenetének dramatizálása, eljátszása
  + keresztrejtvény készítése a film kulcsszavaival
* egyszerű nyelvezetű szöveg órai feldolgozása (illusztráció, előadás)
* játékos diktálási feladatok
* egy (alapszintű) könnyített olvasmány elolvasása, egyéni feldolgozása és bemutatása az osztálynak

1. Az olasz kultúra

Javasolt óraszám: **20 óra**

* találkozik célnyelvi országismereti tartalmakkal;
* megismeri a célnyelvi országok jellemzőit és kulturális sajátosságait;
* a célnyelvi kultúrákhoz kapcsolódó tanult nyelvi elemeket használja.

### Fejlesztési feladatok és ismeretek

* Főbb célnyelvi kulturális szokások, jellemzők ismerete, összehasonlítása alapvető hazai szokásainkkal
* Célnyelvi országok főbb országismereti jellemzőinek ismerete
* Hazánk főbb országismereti jellemzőinek ismerete célnyelven
* A célnyelvi kultúrákhoz kapcsolódó alapvető tanult nyelvi elemek alkalmazása

JAVASOLT TEVÉKENYSÉGEK:

Projectmunka – egyéni vagy csoportos

* Olaszország és Magyarország összehasonlítása hagyományos és digitális kutatómunka majd órai kiselőadások formájában, az alábbi témakörök mentén:
  + az olasz és magyar iskolák jellemzői, napirend
  + tipikus olasz ház, lakás – miért más itthon?
  + mindennapi szokások Itáliában és Magyarországon – van-e különbség?
  + családon belüli szerepek és feladatmegosztás a két kultúrában
  + ünnepek a családban
  + viselkedésbeli különbségek a két kultúrában (pl. üdvözlés)
  + állattartási szokások, kedvenc állatok
  + olasz és magyar nyaralási szokások
  + olasz időjárás – magyar időjárás
  + Itália/Magyarország tájegységei, országrészei
  + olasz/magyar étkezési szokások, tipikus ételek
  + híres helyek a két országban
* Csoportos játék:
  + Ki tud többet Itáliáról – jellemző adatok, alapvető tudnivalók
* rövid dokumentumfilmek megtekintése, elemzése a célnyelvi országokról

1. Tanulás, együttműködés másokkal

Javasolt óraszám: **15 óra**

* papíralapú vagy IKT-eszközökkel segített írott projektmunkát készít önállóan vagy kooperatív munkaformákban;
* ismer szavakat, szókapcsolatokat a célnyelven a témakörre jellemző, életkorának és érdeklődésének megfelelő, más tudásterületen megcélzott tartalmakból.

### **Fejlesztési feladatok és ismeretek**

* Alapvető szavak, szókapcsolatok használata célnyelven a témakörre jellemző, életkorának és érdeklődésének megfelelő tartalmakból.

### JAVASOLT TEVÉKENYSÉGEK:

* egyéni projektmunka - témák, személyiségek bemutatása
  + Hogyan tudom alkalmazni nyelvtudásomat más tárgyak tanulásánál?
  + egy szabadon választott téma, mely más tárgy tanulása közben felkeltette az érdeklődésemet
  + egy híres tudós élete
  + egy olasz művész/tudós, stb.élete
  + Magyarország történelmének egy érdekes alakja
  + célnyelven rövid történet, egyéni élmény leírása
* internetes kutatómunka
  + szavak, kifejezések keresése a különböző tantárgyakhoz
* vaktérképen városok, tájegységek megnevezése
* csoportos project:
  + társasjáték készítése és játszása - fókuszban egy-egy tantárgy (pl. földrajz, történelem, biológia, művészeti tantárgyak)

1. Kooperatív élet, hírek

Javasolt óraszám: **9 óra**

* használja a célnyelvet életkorának és nyelvi szintjének megfelelő aktuális témákban és a hozzájuk tartozó szituációkban;
* találkozik a célnyelvi, életkorának és érdeklődésének megfelelő hazai és nemzetközi legfőbb hírekkel, eseményekkel.

### **Fejlesztési feladatok és ismeretek**

* Életkorának és érdeklődésének megfelelő hazai és nemzetközi aktuális hírekre és eseményekre vonatkozó alapvető szókincs megértése és használata célnyelven a megismert témák alapján.

### **JAVASOLT TEVÉKENYSÉGEK:**

* projektmunka:
  + aktuális hírek feldolgozása vizuális eszközökkel
  + képaláírások megfogalmazása
  + időjárásjelentés készítése
* Egy izgalmas sportesemény megtekintése az olasz nyelvű híradóban
  + szógyűjtés az esemény témájával kapcsolatban
  + lenémított film tanulói kommentárral
* szerepjáték:
  + interjú készítése egy, a hírekben aktuálisan szereplő híres emberrel

1. Szórakozás

Javasolt óraszám: **10 óra**

* hallgat az érdeklődésének megfelelő autentikus szövegeket elektronikus, digitális csatornákon, tanórán kívül is, szórakozásra vagy ismeretszerzésre;
* a nyomtatott vagy digitális alapú írott szöveget felhasználja szórakozásra és ismeretszerzésre;
* találkozik életkorának és nyelvi szintjének megfelelő célnyelvi szórakoztató tartalmakkal;
* felhasználja a célnyelvet szórakozásra és játékos nyelvtanulásra.

### Fejlesztési feladatok és ismeretek

* Életkornak és nyelvi szintnek megfelelő célnyelvi szórakoztató tartalmak megismerése
* Életkornak és nyelvi szintnek megfelelő olasz nyelvű, akár irodalmi szövegek, filmek felhasználása szórakozás és játékos nyelvtanulás céljára
* Célnyelvi társasjátékok készítése és használata
* Részvétel játékos nyelvi tevékenységekben, drámajátékokban.

### JAVASOLT TEVÉKENYSÉGEK:

* egyéni projektmunkák és bemutatók
  + saját szórakozási szokások
  + kedvenc kulturális élmények
* felmérés készítése és kiértékelése
  + szórakozási szokások az osztályon belül – melyik a legkedveltebb
* egyéni internetes kutatások olaszul különböző témákban (filmek, színészek, együttesek stb.)
* dalszövegek feldolgozása, nyelvi érdekességek felfedezése
* olvasási verseny az osztályon belül
* egy választott könnyített olvasmány feldolgozása
* e-mailezés olaszul
* közösen választott dal/képregény/film/könyv órai feldolgozása

1. Az ismeretszerzés formái

Javasolt óraszám: **10 óra**

* papíralapú vagy IKT-eszközökkel segített írott projektmunkát készít önállóan vagy kooperatív munkaformákban;
* találkozik az érdeklődésének megfelelő, akár autentikus szövegekkel elektronikus/digitális csatornákon, tanórán kívül is;
* néhány szóból vagy mondatból álló jegyzetet készít írott szöveg alapján;
* találkozik életkorának és nyelvi szintjének megfelelő célnyelvi ismeretterjesztő tartalmakkal.

### **Fejlesztési feladatok és ismeretek**

* Egyszerű, releváns információ megosztása az ismert nyelvi eszközökkel olasz nyelven
* A tanult témákhoz kapcsolódó olasz nyelvű, egyszerű információ megszerzése.

### JAVASOLT TEVÉKENYSÉGEK:

* projektmunka, kiselőadás, internetes kutatómunka saját, választott témából, poszter készítése, prezentáció